A Pequena Novela Galega: decembro 2015\nMensaxe multiusos Nadal/Noitevella/Aninovo. Ler baixo a propia responsabilidade\nA sala do HULA na que instalaron o acelerador de radioterapia, polo que puiden ver no xornal, é branca e sen ornamento, agás por un detalle: unha paisaxe da Ribeira Sacra en panorámica, ocupando toda a parede contra a que se atopa o aparello. Probablemente a puxeron alí a propósito. Será o que vexa un paciente antes ou despois de se someter a radiación. Paréceme unha inxenuidade pensar que unha fotografía enorme dun río entre altos outeiros verdes ó sol poida aliviar o sufrimento que provoca o cancro. Mais eu non teño cancro. De feito, non dubido que poida funcionar. Tampouco o partido que goberna España, que decidiu poñer unhas eleccións xerais a 20 de decembro, cando demasiados votantes estarían a pensar no prezo do marisco, na reserva de mesa nun restaurante ou no modelo de tablet axeitado para un cativo de seis anos, pero non na importancia da súa decisión á hora de escoller papeleta. É máis: estráñame que non escollera un día de fins de decembro para anunciar algún dos seus moitos recortes orzamentarios ou a Lei de Seguridade Cidadá. Conxecturo que o contemplou e non logrou cadrar datas. O Nadal é esa época do ano na que máis doadamente se comunga con rodas de muíño. Porque unha xuntanza familiar ó estilo europeo meridional é unha moa das que precisaban dous burros para ser movidas. E o caso é que a xente é abnegada. Poucos haberá que rexeiten pasar por semellante proba de forza, por moito que se laien antes ou despois de ter que facelo cada ano. Nos últimos días do ano 2015, mantéñense as servidumes. Proclámase a liberdade individual para facer ou pensar case todo como signo de modernidade, agás no que respecta a costumes de hai séculos, ou milenios. Custa renunciar ó grolo acedo, tal vez porque iso representa renunciar tamén á sobremesa que rebaixa ese mal sabor.\nFoto: Shayna Michaels\nTeríame gustado ser actor de dobraxe. Poñer voz a outros, profesión tan menosprezada coma meritoria. Non sei se teño certas aptitudes; son consciente, cada vez que vexo un filme español actual, de que, en comparación, non son malo como voz estándar non teatral. Invalídame, en cambio, unha carencia definitiva: nacín co timbre baixo. Cústame facerme oír, con moita frecuencia, nas situacións máis convencionais. O problema vese acrecentado nun país onde o ton medio é elevado en decibelios. Diría que, de tan alto como se fala, se afai o propio oído a tal volume ata o punto de que toda mensaxe a volume inferior (audible así e todo) resulta dura de escoitar. Din moitas linguas lucenses que as patronais do San Froilán esmorecen lentamente desde que ós donos das tómbolas lle privou o Concello de poñer a música en modo rebentatímpanos. Non se sabe se a idea, nestes lugares do rebumbio, é destacar a voz que os fai felices ou amortecer a que lles fala do que non queren oír.\nPor iso non me estrañei do cambio de rexistro de Pedro Sánchez, candidato socialista ó Goberno de España, durante un mítin recente, non sei se na Coruña. Tal cambio consistiu en pregoar o seu discurso con aceno case furioso e voz desgarrada, áspera de forzala, cando el se viña caracterizando ata entón por unha sobriedade burocrática, moi acorde co seu aspecto. A outros, polo que lin, si que lles estrañou. Interpretaron desesperación e/ou desnorte nese cambio. Para min, limitouse a botar man do recurso que deixara sen explotar: a pose de camisa rachada. Neste país, se se fai ben, que tampouco é doado, é imán de empatías e votos, con independencia do que se diga. É remedio antigo: disque o éxito de moitos grupos de rock de vocalista ouveador, sobre todo en directo, reside na reminiscencia prehistórica do líder tribal a indicar o camiño cos seus urros. E neste país, polo visto, o tempo efectivo transcorreu moito menos ca noutros.\nEstiven lendo Máscaras rotas para Sebastian Nell, de Alberto Ramos. Non o fixera antes porque lle tiña certa prevención; xa se sabe o que adoita acontecer cos premios literarios. Esa prevención esvaeuse ás poucas páxinas. Pagou a pena. Un dos seus poucos inconvenientes é que a metade do paxinado (400 páxinas) ou máis consista en citas de Shakespeare. Púxome a paciencia contra as cordas, mais resistín e lin de corrido. Logo hai un momento no que desaparecen para pasar, sequera brevemente, a Oscar Wilde: agradecino. Tampouco é moi de estrañar esa reiteración: a novela é a transcrición dunha longa entrevista a un actor británico bastante aborrecible e enfermo de Alzheimer nos últimos anos da súa vida. É unha novela estimable, moderna, superior á media aquí. Seríao mesmo sen as citas shakespearianas. Claro que, sospeito, non lle darían o premio en tal caso, por moito que o merecera igual.\nNon a xeito de crítica, repararei noutro detalle. A novela ten dúas personaxes principais. Unha é o propio actor, Sebastian Nell. A outra é Rebecca Graham, a xornalista de The Guardian que o entrevista e asinará o libro produto desas conversas. Non é unha simple intermediaria, non. É a actriz que lle da a réplica ó actor nesa longa función final. No retrato que se fai de ámbolos dous, Nell aparece coma un monstro unhas veces, coma un torpe malicioso outras, coma a persoa máis solitaria do mundo case sempre. Graham, en troques, é digna e equilibrada, sen matices. O desenvolvemento lóxico do argumento deixoume decepcionado. Hai un momento no que, se a transcrición da entrevista ficara en manuscrito inédito, puidera terse dado a sorpresa: é cando Nell a acusa de conspiradora e ambiciosa. Aí pensei que a novela, vista desoutra maneira, superaría o nivel que amosara ata entón, se se descubrira que ela si tiña o pasado escuro que negaba ter. Mais non, claro que non. Axiña Nell volve ser un bufón tristeiro e Graham, Nosa Señora da Rectitude. Obvio, xa digo: nun libro publicado por ela mesma, xamais admitiría a súa culpabilidade en asunto tan escabroso, de ser certa. Sería unha incongruencia de calibre groso.\nO que me interesa deste detalle é o retrato das dúas personaxes, por maniqueo. Sen haber heroe nin vilán, unha é boa, o outro malo. Será que son moi de novela negra (da boa, da menos compracente), na que ninguén é totalmente bo nin totalmente malo, senón humano. Neste sentido, é o xénero máis realista que poida haber. E coido que xa imos maiores dabondo para aceptalo. Aparte, e concordaredes comigo, unha existencia sen morto ningún no armario, grande ou pequeno, debe ser algo tan inimaxinable coma soporífero.\nFoto: Martin Birkin\nDi Elvira Lindo, sobre o libro que acaba de publicar acerca das súas experiencias ó longo de 11 anos en Nova York, que unha diferencia moi importante que percibe entre os anglosaxóns e os latinos é a visión que se ten da soidade. Para un latino, unha persoa sen moza ou amigos é unha persoa fracasada. Para un anglosaxón, unha vida solitaria é algo perfectamente común.\nNon cómpre tomar ó pé da letra o que diga unha escritora que afirma que “se non xeneralizo, non escribo”. Non é prudente tomar ó pé da letra o que un escritor diga para presentar un libro, nunca, e menos hoxe. Un escritor non tira radiografías da realidade, e aparte, moitos séntense obrigados pola chamada cultura do espectáculo a dicir cousas tan dubidosas coma rechamantes: o que sexa na esperanza de competir con Netflix. E malia isto, recoñézolle tino á teoría da señora, no que atinxe á parte latina e en base á miña experiencia.\nBen sabe Lindo o latina que é España; que Galicia (a actual, polo menos) o é tamén sábeo calquera co sentidiño no seu sitio: nin ponliña irlandesa, nin carallos. Queda patente non só no abatemento de tantos lucenses nun día de orballo, senón en que, aquí, alguén sen parella nin amigos coñecidos é ese individuo rariño ó que as amas de casa e os xubilados considerados lle conceden, como moito, a súa “educación” no mellor nos casos. No peor, é o candidato número un a sacaúntos.\nPor baixo destas actitudes revolve o instinto. Dado o concepto utilitarista que aquí se ten das relacións sociais, alguén desconectado da sociedade é alguén sen habilidade para subsistir.\nO illamento é malo, non o vou negar. Pero teño a impresión de que algunha xente acumula amizades como un estudante de carreira técnica acumula coñecementos. Coido que non se sabe estar só, nin o importante que é saber estar só. Non sempre a soidade che bota demasiada leña na cheminea. Ten as súas vantaxes. Ás veces, na distancia e sen o rebumbio, as cousas vense moito mellor. Por outra banda, o solitario sempre se amosará máis agradecido coa compaña nos momentos nos que abandona o seu estado habitual ca quen viva todo o día pendente da multitude.\nNon sei se poña un Change.org para que se inclúa a materia de Soidade no calendario lectivo. Claro que, vendo como lle vai á de Filosofía, habían tomar a proposición a chacota.\nPublicado por Unknown en 17:26 Ningún comentario:


A xestión económica do PP en Barreiros é tan desastrosa coma a urbanística, asegura o BNG |\nHome Política A xestión económica do PP en Barreiros é tan desastrosa coma a urbanística, asegura o BNG\nA xestión económica do PP en Barreiros é tan desastrosa coma a urbanística, asegura o BNG\nO BNG CONSIDERA UN ESCÁNDALO QUE O CONCELLO REDUCISE A DISPONIBILIDADE ECÓNOMICA DOS SEUS ORZAMENTOS DE 2010 EN MÁIS DE 832.000 EUROS POLA DÉBEDA DE ANOS ANTERIORES. OS NACIONALISTAS ASEGURAN QUE A XESTIÓN ECONÓMICA DO PP EN BARREIROS É TAN DESASTROSA COMA A URBANÍSTICA.\nBarreiros, 26 de marzo de 2010. O BNG de Barreiros considera un escándalo que a día de hoxe o Concello de Barreiros reducise a disponibilidade económica nos seus orzamentos en máis de 832.000 euros pola débeda de anos anteriores. Os nacionalistas aseguran que a xestión económica do PP en Barreiros é tan desastrosa coma a urbanística “e eso a pesares de contar cun flamante concelleiro de economía”.\nPara Xesús Díaz “escandaloso que o Concello de Barreiros reducise a disponibilidade económica nos seus orzamentos en máis de 832.000 euros pola débeda de anos anteriores. Esa cifra sumada ao gasto fixo de persoal de 1,7 millóns de euros, fai que dos 3,5 millóns de euros de orzamento para este 2010 xa estean comprometidos nin máis nin menos que 2,5 millóns. De seguir así a mediados de ano o Concello non terá fondos para gastar en nada e eso sen saber si os ingresos cos que se conta chegan a producirse. Se non fose así habería que recurrir a buscar algún tipo de financiación con créditos, unha situación que será moi difícil de aguantar”.\nSegundo explican desde o BNG “o Concello de Barreiros levou ao pleno ordinario celebrado onte un novo recoñecemento extraxudicial de créditos por importe de 243.000 euros dos que 107.070 son para pagar gastos de servizos xurídicos polos contenciosos en materia de urbanismo. Xa na sesión do 29 de xaneiro deste ano recoñeceranse 589.000 euros de facturas pendentes de pago dos anos 2008 e 2009. E no que vai deste 2010 temos un total de 832.731,74 € de débeda recoñecida, á que teñen que facer fronte con cargo aos orzamentos deste ano. Iste é pois un gasto ineludible e de obrigado cumprimento, xunto cos gastos de persoal, según se recolle no informe de intervención”.\nDíaz engade que “é curioso que xa no seu día a secretaria-interventora advertíu cando se aprobaron os orzamentos de 2009 que éstes non contemplaban o suficente crédito para facer fronte aos gastos xudiciais que se prevían, dada a cantidade de contenciosos nos que estaba inmerso o Concello e a alcaldía non fixo caso dese informe”.\nDesde o Bloque Nacionalista Galego advirten que “con esta situación probablemente a mediados de ano, o Concello de Barreiros non poida facer fronte a moitos gastos, pois, como di o informe da interventora emitido para este pleno: Este recoñecemento extraxudicial de créditos implica unha necesaria contención do gasto neste exercicio 2010 xa que estes gastos esgotan unha parte importante das partidas de gastos correntes e unha parte de inversión. Son gastos prioritarios no pago, xunto cos gastos de persoal”.\nComeza Mariñarte no Forte de San Damián e en escaparates de comercios de Ribadeo\nADEGA ve á Xunta cómplice da especulación en Barreiros e insta á Fiscalía Anti-corrupción a que investigue


14 Febreiro 2012 11:01\nFerrol e comarca volven converterse en plató de rodaxe dunha importante produción cinematográfica española, neste caso un traballo de recreación histórica ambientado no século XIX. Así, onte comezou a rodarse no mosteiro de Santa Catalina, no Concello de Ares, a produción “A visitadora de prisións”, con dúas das actrices principais da longametraxe, a popular actriz Blanca Portillo, que interpreta o papel da protagonista, Concepción Arenal (Ferrol,1820 -Vigo, 1893), e a ferrolá Mabel Rivera, que fai o propio co personaxe de Juana de Vega. Hoxe a gravación de “A visitadora de prisións” prosegue no castelo de San Felipe e a praia de Doniños no Concello de Ferrol, e nos próximos días estará nas Fragas do Eume, na Capela, e no Concello de Cabanas.\nProtagonizada por Blanca Portillo e dirixida por Laura Mañá, trátase dunha película para a televisión que conta coa produción de Zenit TV e Distinto Films, a cargo de Miriam Porté e Zaza Ceballos, en coprodución con Televisión de Galicia, Televisió de Catalunya e Televisión Española. O proxecto tamén recibiu o apoio do Instituto de la Cinematografía y de las Artes Audiovisuales (ICAA), da Consellería de Cultura e Secretaría de Igualdade da Xunta de Galicia, do ICIC e do Instituto de la Mujer.\nAmplo elenco > En canto ao reparto, ademais da ferrolá Mabel Rivera, acompaña a Blanca Portillo nos papeis principais Pere Arquillué, que encarna a Garrido, o alcaide da prisión. Con eles participa tamén unha ampla nómina de actores galegos e de fóra como Xosé Barato, Luísa Merelas, Isabel Naveira, Paula Carballeira, Patricia Vázquez, Dani Lago, Anna Casas, Diana Gómez, Óscar Rabadán, Candela Fernández, Fermí Reixach e Juanma Lara, entre outros actores e actrices.\nAsí mesmo, o elenco está apoiado pola participación de máis dun cento de figurantes procedentes na súa meirande parte da comarca de Ferrolterra, que recrearán o ambiente decimonónico no que se desenvolve esta histórica narración carcelaria. Tras dúas semanas de rodaxe en Barcelona, o equipo de “A visitadora de prisións” seguirá o seu traballo en Galicia durante tres semanas máis ata rematar a filmación.\nA película está ambientada a mediados do século XIX e recrea a época na que a avogada e escritora ferrolá traballou como visitadora de cárceres na prisión de mulleres da Coruña, o que daría como froito algunhas das súas obras clave que habían servir de base para a reforma do sistema penal imperante en España.


Milleiros de personas saen á rúa en toda Galicia en defensa da sanidade pública - Vigo al minuto\nA manifestación de Vigo saiu ás 8 da tarde de diante do Xeral/Tresyuno Comunicación\nMilleiros de personas responderon en toda Galicia á chamada dos sindicatos médicos, a CIG e a Plataforma SOS Sanidade Pública, e manifestaronse este martes, en toda Galicia, no que foi o acto final da folga convocada na sanidade galega- este luns e martes- en defensa dun servizo “público” e “universal” e contra os recortes.\nBerrando lemas como ‘Feijóo, atende, a sanidade non se vende!’ou ‘Non, non, a privatización!’ atiende, la sanidad no se vende’ os manifestantes amosaron os seu rexeitamento aos “recortes en medios humanos”, sobre todo en persoal facultativo, que repercuten “negativamente na asistencia sanitaria”, tanto en centros de saúde como hospitais.\nAdemáis esixiron a “inmediata paralización” de calquera intento de aplicación do copagamento en medicamentos hospitalarios, que consideran “un atentado contra o dereito á vida dos enfermos” e “unha ofensa á ética profesional” dos facultativos que os atenden.\nPolo que atingue á folga os sindicatos convocantes cifraron o seu seguimento no 83,18% , mentres que a Consellería de Sanidade o reduce ao 21,85%.\nSegundo os convocantes, o maior respaldo rexistrouse en Ourense, cun 86,75%, seguida de Pontevedra, co 82,66 %, A Coruña, co 81,66% e Lugo, co 81,6%.\nPola súa parte, a Consellería de Sanidade indica que, por estruturas organizativas de xestión integrada, o seguimento foi do 36,66% na de Ferrol; do 30,12% en Vigo; do 29,6% na de A Coruña; do 25,64% na de Pontevedra; do 15,28% en Ourense; do 12,64% en Lugo e do 11,9% en Santiago. Ademais, nas entidades adscritas –fundacións e empresas públicas sanitarias– o seguimento, segundo precisou a Consellería de Sanidade, «foi dun 6,47%».


10 razóns - Apego.gal\nPARA FALARLLE GALEGO DESDE O PRINCIPIO\nSomos galegos e galegas. Galicia é a nosa terra e dicímolo con orgullo. Tamén sentimos orgullo das nosas praias e da nosa paisaxe, das nosas rías, dos soutos, das fragas e das carballeiras; da nosa música e das nosas festas; da nosa comida e dos nosos viños.\nA nosa maneira de ser vén definida por todo isto e todo isto ten nome propio porque o galego é a nosa lingua; a lingua propia de Galicia. Perténcenos como pobo e estamos ben orgullosos dela. É única e irrepetible. Recibímola en herdo e en herdo correspóndenos deixala.\nA chegada dun novo membro á familia é un momento de cambios; pode ser un bo momento para tentalo co galego. Non importa que nos sintamos raros ao principio falándolle galego ao bebé, porque todo cambio produce estrañeza; tamén os cambios no uso das linguas. Pouco a pouco o uso irase facendo moito máis fluído e, a cambio, os nosos fillos e as nosas fillas nunca terán que pasar pola estraña situación de dubidar da súa lingua.\nA transmisión de nais e pais a fillos e fillas é chave para o futuro de calquera lingua.\nSe ti falas, eles e elas falan. Vas ser un modelo a seguir para o teu fillo ou para a túa filla. Van ver o mundo a través dos teus ollos e van coñecelo a través da túa boca. O que lles fales, o que lles leas, o que lles cantes vai quedar prendido neles como pouso. Será coñecemento do que poderán tirar sempre que queiran.\nO galego, como todas as linguas que non son artificiais, é un reflexo da historia enteira deste lugar do mundo. Garda a memoria dos pobos que pasaron por esta terra; das vitorias, das derrotas e das alianzas que nos foron definindo como pobo. A lingua é a nosa marca de identidade, a nosa creación colectiva. É o noso privilexio e o noso orgullo. Perténcenos e tamén lles pertence aos nosos fillos e ás nosas fillas.\nO futuro do galego está en nós, as persoas. A lingua galega, como todas as linguas, é unha creación colectiva. Perténcenos a todas as persoas que vivimos aquí e nosa é a responsabilidade de que siga vizosa no futuro. Recibimos un legado único no mundo, e temos a responsabilidade de mantelo en condicións adecuadas e de transmitilo. As linguas só perviven se os seus falantes deciden usalas. A nosa lingua só ten futuro nos nosos fillos e nas nosas fillas, os e as falantes de mañá.\nIgual que acontece coas plantas, os tipos de comidas, a música e as paisaxes, a existencia de moitas linguas fai o mundo máis diverso, máis interesante. Está na nosa man contribuír ao mantemento desa diversidade mundial. Se acontecese un desastre que levase por diante a nosa lingua e mais a Catedral de Santiago, cal das dúas pensas que sería máis doado recuperar? Efectivamente, a Catedral poderíase volver levantar pedra a pedra, marca a marca. Un pequeno compromiso pola nosa parte terá repercusións globais.\nPara facer un futuro mellor e aforrarlles un mal trago aos nosos fillos e ás nosas fillas. Se medran co galego no futuro poderán decidir se seguen ou non fieis á nosa lingua; non terán que preguntarse por que non falan na lingua propia da terra á que pertencen. É moito máis difícil botarse a falar que deixar de falar. Por coherencia con este lugar do mundo no que os nosos fillos e fillas van medrar.\nPorque adquirir varias linguas nos primeiros anos significa ter máis facilidade no futuro para aprender as seguintes. O galego é unha ponte marabillosa para aprender de xeito máis doado portugués, italiano ou francés, por exemplo; pero, sabes que, o noso x de xeito, tan característico do galego, é un son que tamén ten o inglés? O galego non só axuda a aprender novas linguas; o desenvolvemento da área lingüística axuda tamén ao desenvolvemento do pensamento matemático, por exemplo.\nO galego é un engadido que lles damos aos nosos fillos e fillas e que depende por completo de nós. O galego non vai evitar que aprendan outras linguas. O castelán está aí, en todas as partes. Todos os nenos e nenas que falan galego saben tamén castelán; o caso inverso non sempre se dá. Todos os nenos e nenas galegofalantes son bilingües. Os/as que só falan castelán, non.\nA RAG define apego como “afección, inclinación, amor por algo ou alguén”. O apego á familia e ao contorno serán moi importantes para o desenvolvemento da identidade do teu fillo ou da túa filla, para a súa felicidade e, ao final, para a súa saúde. Da mesma maneira, para os galegos e galegas, o mantemento da nosa lingua contribúe a unha vida mellor.


Talleres de Aprender a Aprender Concello de Outes : junio 2013\nO primeiro traballo que vamos a facer e comentar vai ser de Nelson Mandela\nEstes días está saíndo na televisión que Nelson Mandela está moi grave A entrada do hospital de Pretoria onde está internado continua hoxe sendo escenario dunha peregrinación constante de admiradores que queren render tributo ao heroe nacional.....\nVamos a intentar aprender entre todos un pouco da súa vida que defendía e que foi o que o levou a pasar moitos anos na cadea.\nA escultura feita por Marco Cianfanelli representa os 27 anos que este líder tivo que pasar no cárcere,\nA partir do martes vamos a ver e aprender coas gafas do verán\nSon Bárbara e,como vou marchar uns días de vacacións, quérovos deixar algún textiño para que vaiades traballando con Carmela,porque xa empezades en breve cos talleres de verán.\nTendes normas de como facer un comentario,un esquema básico,que podedes usar de guión para a elaboración dos comentarios.\nIntentádeos facer,que á volta, xa volos corrixo. Andarei por aquí o 10 de xullo,así que non falta moito!\nGozade de verán(se é que dá chegado), descansade e facede un oco para traballar un pouquiño, que setembro está a dous pasos.\nAntes de analizar o texto debemos lelo con atención. Podemos realizar unha lectura rápida para obter unha visión global do contido. A continuación, procederemos a unha lectura lenta para subliñar e esquematizar as ideas fundamentais do texto. Pode resultar moi útil empregar as marxes do texto para facer anotacións e apuntar todo aquilo que nos vaia suxerindo o texto: ideas fundamentais de cada parágrafo, temas tratados, razoamentos que nos agraden, molesten ou nos chamen a atención… Este é tamén o momento adecuado para resolver as dúbidas léxicas.\n2. Resumo do contido do texto\nUn bo resumo debe ofrecer as ideas fundamentais do texto de forma coherente, breve, precisa, clara e lingüisticamente correcta. Para isto, é necesario eliminar os exemplos e anécdotas e quedarmos co fundamental. Agora non debes incluír as túas opinións senón ofrecer as ideas claves do texto.Procura que a túa redacción posúa un estilo propio e en ningún caso copies ou repitas frases textuais.\n3. Tema do texto\nDebes escribir a idea fundamental do texto, expresada de forma obxectiva, breve, clara e precisa. Nunha ou dúas liñas.\nAs ideas dun texto aparecen cunha determinada ordenación.É conveniente que expliques cómo procedeu o autor e cómo organizou esas ideas, cómo as enlazou (partindo do concreto para acabar no xeral ou viceversa; xirando sempre en torno a unha idea principal, etc).\n5. Tipoloxía textual e caracterización lingüística\nDeterminaremos razoadamente a qué tipoloxía textual pertence o texto que analizamos: narrativa, expositiva, argumentativa… Sinalaremos tamén quén é o autor do texto, en qué ámbito apareceu (periodístico, humanístico, científico) e cales son os seus destinatarios.\n6. Comentario crítico\nDebemos partir das ideas expresadas polo autor no texto para desenvolver o noso propio punto de vista sobre os temas plantexados. Non se trata dun comentario da estrutura do texto, nin da análise da forma ou os recursos estilísticos. É un comentario crítico e sobran, polo tanto, as análises lingüísticas,\nliterarias ou estruturais.\nTrátase de expoñer ou non xuízo crítico, razoando sobre o que o texto expón, asentindo, disentindo ou matizando o contido. Agora é cando deben xurdir, de maneira ordenada, os nosos puntos de vista sobre o tema, relacionando os coñecementos que aporta o texto cos nosos propios coñecementos. As mellores ferramentas para este fin son a reflexión e a asociación\nElaborar un comentario crítico non consiste en ofrecer expresións do tipo: gustoume moito este texto, estou completamente de acordo co tema plantexado, eu puntuaría o texto cun 7…\nElaborar un comentario crítico consiste en:\n- Analizar desde un punto de vista crítico as ideas expostas no texto.\n- Reforzar as teses expostas polo autor con argumentos propios ou refutar as ideas do texto a partir das nosas.\n- Relacionar o tema con outros temas e con outros autores que tamén o tiveran tratado.\n- Relacionar o texto con lecturas, ensaios, películas,... que leras ou viras e que traten o mesmo tema, desde o mesmo ou desde outro punto de vista.\nPara redactar O comentario crítico, ten en conta os seguintes consellos:\na. Antes de elaborar o noso comentario crítico debemos interpretar as ideas do texto (¿Qué quere dicir o autor? ¿Estamos de acordo ou non? ¿Por que?), analizar os argumentos empregados (¿De que maneira intentou convencernos o autor? ¿Conseguiuno? ¿Que outros argumentos podería ter empregado? ¿Que contraargumentos podemos aportar nós?\nb. Ao redactar o noso texto seguiremos a estrutura dun texto expositivo-argumentativo:\nINTRODUCIÓN (un parágrafo). Hai que comezar dicindo brevemente cal é o tema do texto, expoñer brevemente a postura do autor\nA MIÑA TESE (un parágrafo). Neste parágrafo debemos enunciar a nosa postura sobre o tema, con claridade e concisión. O que aquí se diga vai dar coherencia a todo o comentario\nARGUMENTACIÓN (dous parágrafos). Aquí imos argumentar a nosa tese, amosando as razóns que apoian a nosa posición. Os argumentos que se aporten pódense poñer en relación cos do texto pero temos que ofrecer argumentos propios e orixinais. Debemos expresar a nosa posición ante o exposto polo autor, ben sexa corroborando, refutando ou matizando o que aparece no texto.\nCONCLUSIÓN (un parágrafo). Aquí elaboraremos un parágrafo de peche no que podemos reforzar a nosa tese, demostrando a nosa madurez e personalidade\nc En xeral, se respectuoso co autor do texto. Soe ser unha persoa informada e que coñece ben (probablemente mellor ca ti) o tema que trata.\nd. Debes ofrecer as túas ideas con claridade e coherencia, sen renunciar a certo grado de orixinalidade. Fuxe de palabras que descoñezas, emprega un léxico variado, coidando a organización sintáctica e textual.\ne. Nunca empregues o texto como pretexto para comentar cuestiones secundarias ou alleas ao tema. Céntrate no comentario ofrecendo argumentos razoados e ben elaborados.\nf.Cuando o texto o permita, demostra que tes asumidos valores como o respecto,o aprecio e a solidaridade cara á aqueles colectivos discriminados socialmente por razóns sexuais, económicas, lingüísticas, étnicas, etc. Evita apoloxías da violencia, o terrorismo, a ditadura, a xenofobia o o fascismo.\ng.. Cando desexes evitar alusións directas, podes empregar o plural de modestia, as preguntas retóricas (¿Non é acaso certo que...?) ou as oracións impersoais e pasivas (Sóese comentar…; . – Evita o emprego de frases feitas, expresións coloquiais, etcétera.\nh. Podes usar algún destes adxectivos para referirte ao texto obxecto de comentario: interesante, útil, oportuno, adecuado, conveniente, enriquecedor, iluminador, cautivador, atractivo, motivador, novidoso, acertado, mesurado, razoable, crítico, aberto, razoado, dialogante, ben enfocado, ben argumentado, sólido, apaixoado, esclarecedor, clarificador, moderado; Ou ben: tópico, recorrente, insulso, decepcionante, manipulador, perigoso, parcial, desmesurado, oportunista, desenfocado, ambiguo, demagóxico, clásico, inxenuo, repetitivo\nHerbas de San Xoán para lavar a cara pola mañán\nNa noite de San Xoán non te deites ata a mañán\nNo San Xoán as bruxas fuxirán\nO día de San Xoán é o día máis longo do verán\nQuen xexuna polo San Xoán, é tolo ou non ten pan\nNa noite de San Xoán, rapaz rouba portais si eres capaz\nPolo San Xoán a sardiña pinga o pan\nCachela de San Xoán debuxo feito por Castelao\nChega o verán?\nChega o verán e a chuvia non se decata\nPoema La Lluvia\nElsa Punset fala co psicólogo e experto en educación emocional René Diekstra sobre A aprendizaxe social e emocional:as habilidades\nVeran de mil cores\nPara os días que non poidades disfrutar da praia aquí vos deixamos unhas actividades que atopamos no blog de Blanca para que non vos aburrades.\nO continente europeo\nXémini ou xemelgos\nNacidos entre: 21 de Maio ao 21 de Xuño\nSimboliza: A dualidade da mente, a capacidade de ver as dúas caras dunha mesma moeda e a versatilidade.\nCmap feito por Katia Chouza, 5º Primaria.\nÉ necesario, pero non dá a felicidade...\nCorto do cineasta galego Chano Piñeiro. É do ano 1984, e é unha mirada lírica e crítica da emigración galega. Un corto imprescindíbel!\nMamasunción from imeneo on Vimeo.\nESCOLA DE VERÁN: Reforzo escolar para adultos de PCPI, ESO, 5º e 6º de primaria.\nAULA DE ADULTOS: Alumnos de EPA con ámbitos pendentes ou maiores de 18 anos que vaian a inscribirse na EPA en setembro.\nOBRADOIRO DE TÉCNICAS DE TRABALLO INTELECUTAL: Traballaranse técnicas de estudo fomentando os hábitos de traballo eficientes: subliñado, esquemas, resumos, organización do estudo, habilidades, motivación, etc. Alumnos de PCPI, ESO e 5º e 6º de primaria.\nOBRADOIRO DE LECTURA: Con actividades lúdicas, xogos e novas tecnoloxías traballaranse a expresión e compresión oral e escrita. Alumnos de PCPI, ESO 5º e 6º de primaria.\nPara consultar horarios ou calquera outra información, poden facelo na oficina da orientadora familiar (Casa do Concello) ou no teléfono 981 850 003.\nE sobre todo imos intentar sacar punta á creatividade e á imaxinación


Biblioteca Fiz Vergara Vilariño: diciembre 2017\nPosta en común do club de lectura xuvenil\nO club de lectura de Manga reuniuse para falar do cómic manga "Deathnote I", a primeira entrega dunha saga que está a ter moito éxito na nosa biblioteca. Aínda que faltaron moitos integrantes por problemas de axenda, a reunión brillou polo entusiasmo e a pasión que os lectores mostraron. Falamos de moitas cousas, do manga, da dualidade do personaxe principal, dos rasgos occidentales dos debuxos xaponeses e dun sinfín de temas relacionados con esta obra.\nBotamos de menos ao profesor de Historia Lois G. Faílde, quen foi o propulsor deste grupiño de lectura que con gran entusiasmo se mantén.\nDende este 2017 a piques de rematar queremos desexarvos o mellor e dar as grazas a todos os que facedes que a nosa biblioteca continúe tanto ou máis viva que sempre. Apertas e libros!\nE se andades a buscar recomendacións de libros para estas festas, non vos perdades as recomendacións das bibliotecas escolares galegas.\nPublicado por bibliofiz en 12:47 1 comentario:\nMochilas para o Nadal\nHai quen xa marcha de vacacións de Nadal, e esas son as dúas mochilas viaxeiras que andan polas casiñas dos alumnos de 1º de ESO. Menuda sorte acaban de ter Zaira Arias Vázquez e Joel Rodríguez Rodríguez, que estas vacacións poderán gozar deste agasallo tan apetitoso.\nPor certo, os dous están diante das nosas novidades e recomendacións para as vacacións.\nBo nadal e moitas lecturas!\nPublicado por bibliofiz en 12:03 No hay comentarios:\nEtiquetas: Actividades culturais, Actividades de Bibliofiz, Mochila viaxeira\nNadal de lecturas\nXa temos o Nadal moi preto, así que dende a biblioteca este ano creamos a árbore de Nadal que vedes nas imaxes feita cun bo feixe de libros da biblioteca.\nAproveitamos a ocasión para poñer o buzón de Nadal, así que deposita as túas peticións de libros, películas, revistas ou outros materiais que formarán parte dos fondos da biblioteca antes do 20 de decembro, e no 2018 achégate para comprobar se os teus desexos foron atendidos.\nO noso expositor está cheo de boas novidades: clásicos da literatura universal en manga e outras cousiñas ben interesantes. Achégate e regala cultura, unha aventura segura!\nPublicado por bibliofiz en 11:56 No hay comentarios:


Noticias da Mesa Mércores, 28 de Agosto de 2013\nA Mesa coñece a existencia de malestar no ámbito do surf galego.\nO Pantín Classic Galicia Pro recibe participantes e visitantes até o día 1 de setembro. A Mesa puido constatar que na locución por megafonía, na páxina web e na información xeral da revista que se reparte sobre o evento deportivo o galego, non existe.\nA obsesión por amosar o castelán como a lingua propia da Galiza chega ao esperpento cando vemos ao Presidente da Deputación da Coruña ou ao Alcalde de Ferrol facendo saúdos institucionais en castelán, vulnerando a normativa de promoción do galego das institucións públicas que representan.\nA Mesa coñece a existencia de malestar no ámbito do surf galego por esta exclusión da nosa lingua. O galego debería estar presente nun evento como este, que ten unha grande visibilidade e no que podería ser unha importante oportunidade para dotar ao Pantín Classic dun perfil propio e diferenciado. Os visitantes e participantes poderán marchar da Galiza, grazas a esta exclusión, sen saber que temos lingua propia, sen saber que Galiza existe, que existimos as galegas e galegos.\nO Vicepresidente da Mesa, Carlos Outeiro, salienta “o ridículo puido ser maior de non se traduciren ao inglés parte das explicacións e comentarios feitos por megafonía así como información da web. Na revista este esforzo esgotouse no título SurfingNews, aparecendo toda a información xeral só en castelán” apuntando asemade que “entre participantes e visitantes a presenza de persoas de distintos continentes é moi importante, mesmo un nutrido grupo de Portugal e Brasil alén, obviamente, da Galiza”


AS NOSAS ICONAS DO FEMINISMO NA MÚSICA - O Son do Camiño\nPatti Smith desafiou as percepcións da sociedade sobre a feminidade e a forza, desmontando prexuízos como poeta punk andróxina que ademais foi nai. Smith é a madriña do punk, ese xénero de machismo espumoso. Simplemente viviu o feminismo na súa forma artística pura: como un desafío.\n«Canto máis tiven que traballar nesta industria, máis me sorprendeu a forma en que se comportan as persoas»\nAínda que Jett converteuse nunha das estrelas de rock máis famosas de todos os tempos, as mulleres de hoxe en día seguen estando suxeitas ás ansiedades da sociedade cando se trata de ser unha estrela de rock feminina. «É unha verdadeira pena que se unha muller sae ao escenario cun instrumento, é case unha novidade»\nPeaches, tamén coñecida como Merrill Nisker, canta sobre sexo e nunca lle importou que tipo de sexo é, ou con quen. As súas actuacións son espectáculos con brillo, contorsiones e chillidos. Combina o explícito e o implícito nunha broma que non todos na multitude son capaces de pillar.\nCasado con Courtney Love e amigo do ícono feminista e cantante de Bikini Kill, Kathleen Hanna, Kurt Cobain tamén manifestou as súas propias crenzas feministas. Simpatizou coas mulleres que están «totalmente oprimidas», chamou ao heavy metal «bastante sexista», rexeitou a idea dun «home macho» e usou vestidos no escenario para que puidese «ser tan feminino como eu queira». Nirvana posicionouse contra os seus fans sexistas, racistas ou homófobos, advertíndolles que abandonen os seus shows e non compren os seus álbums.


O programa BIC i-TEAMS axudará a innovar as empresas galegas de base tecnolóxica e recente creación | Parque Tecnolóxico de Galicia\nInicio › Newsletter › Políticas de innovación › O programa BIC i-TEAMS axudará a innovar as empresas galegas de base tecnolóxica e recente creación\nO Programa BIC i-TEAMS aplicará técnicas e ferramentas probadas con éxito en máis de cen pemes galegas, na súa maioría con menos de catro anos de vida. De feito, a metodoloxía de BIC i-TEAMS está especialmente adaptada ás necesidades das empresas que leven pouco tempo funcionando, habida conta dos seus recursos limitados. Por iso, os requisitos de participación no programa que se vai presentar nas distintas cidades galegas son que as empresas teñan menos de 48 meses e sexan de base tecnolóxica ou baseadas no coñecemento.\nO equipo encargado de desenvolver o Programa impartirá formación práctica e asesoramento individualizado en cada unha das firmas participantes, para que as empresas novas aprendan a desenvolver por si mesmas unha cultura empresarial de innovación e as habilidades necesarias para ofrecer produtos e servizos de alto valor engadido, acomodados ás esixentes demandas actuais dos mercados. Seguindo ese método, será posible xerar resultados en forma dunha nova carteira de proxectos e un proxecto específico de innovación nun período de tempo menor de 3 meses.


Campaña a favor da declaración de Patrimonio da Humanidade para os petróglifos\n“As pinturas e gravados prehistóricos da cornisa cantábrica e máis os da zona levantina gozan deste recoñecemento [de Patrimonio da Humanidade]. O conxunto de gravados rupestres ao aire libre galego -con valor e entidade semellantes- atópase sen esa salvagarda”, afirman os promotores do manifesto a prol da declaración do Patrimonio da Humanidade.\nTrátase de Buenaventura Aparicio (historiador), Antonio de la Peña (arqueólogo) e Rafael Quintía (antropólogo), quen denuncian que “unha parte considerable dos nosos gravados rupestres corren un grave risco, non só de deterioro, senón de desaparición”.\nOs tres expertos responsabilizan á Xunta de Galicia de “nin tan sequera ter elaborado unha carta de riscos, despreocupándose igualmente da divulgación deste patrimonio”. Xa que logo, os expertos solicitan a declaración como Patrimonio da Humanidade como o medio máis eficaz para garantir a supervivencia.


Mozo En Liña Gratuíto, Sen Inscrición — YouTube\nEn todo o mundo, millóns de persoas están rexistrados sitios de mozo e programas. Atopar ‘o’ máis notable pode parecer asustado, pero algúns consellos establecido na investigación científica pode axudar, escribe Dr Banda van Tule ken. Algunhas persoas quere ser único, pero, quizais porque eu son unha mesma xemelgo, para min pode purgatorio. Con todo, eu atopei-me único parece — erradamente eu sospeito — priorizados traballo e viaxar por moito tempo. Polo tanto, para a BBC Cesta, eu decidimos comprobar se usando unha visión científica sobre a ver sitios e software pode axudar a aumentar as miñas posibilidades de atopar un xogo. O meu primeiro problema foi notado. Para min, escribir un perfil de mozo é o máis difícil e máis desagradable parte de mozo en liña — a idea de ter que poñer-se con o tipo de terrible introspección (e acompaña auto-recriminações) que estarían implicados na creación dunha breve descrición de min era moi aburrido. Incluído en que, eu tamén tería que explicar o meu ‘compañeiro ideal’ de algunha maneira e iso ten sempre apareceu como un atractivo (e vagamente sexista) exercicio de optimismo e a creatividade. Polo tanto, eu levei o consello de un científico no Queen Mary Universidade, Prof Khalid Khan, que analizaron decenas de investigación científica traballos sobre a atracción e de mozo en liña. O seu traballo foi realizado non lonxe de pura científica fascinación, pero en vez de axudar un amigo da súa obter unha moza tras repetidos fracasos. Parecía testamento para unha amizade moi forte para min mesmo — o papel deste individuo produciu foi a súa consecuencia dunha revisión completa dos grandes números de datos. A súa investigación aclarou que algúns perfís son máis eficaces que outros (e, na empresa, o seu amigo estaba agora felizmente amado-up debido ao seu asesoramento). Por exemplo, el dixo que debe pasar de espazo de creación en si mesmo e con o que está a buscar en un cónxuxe. Estudos demostraron que os perfís con este equilibrio recibir máis responde porque as persoas teñen máis confianza para deixar unha liña.\nPero este individuo tiña outras conclusións — as mulleres son aparentemente máis atraídos para os homes que demostrar coraxe, bravura e unha vontade de asumir riscos, en vez de dedicación e bondade. Tanto para esperando que a miña carreira médica axudar a xente ía ser un activo. Tamén é aconsellable que se ten que levar a xente a pensar que é divertido, ten que amosar a eles non lles dicir.\nMoito máis fácil dicir que facer\nE escoller un nome de usuario que comeza cunha antelación superior a abele. A xente parece ser a inconscientemente partido anteriormente iniciais con académica e profesional éxito. Eu tería que deixar de ser Banda e volver a ser Alex por un tempo. Estes tipos de consellos foron, sorprendentemente, moi útil. Non me interpretar mal — escribir un perfil é un miserable negocios, pero Que tiña algunhas cousas para apuntar para que axudou a romper o meu escritor bloque e pluma algo que eu esperaba era media decente. Co meu perfil fóra de aí, o seguinte problema quedou claro. Que eu debería ir a un encontro con? Con aparentemente interminable elección de posibles datas en liña, matemático Hannah Frite mostrou-me, persoalmente, unha estratexia para probar. O Ideal Deixar Teoría é un método que nos pode axudar a obter a mellor opción cando peneirar moitas seleccións un despois do outro\n← Free Webcam Webcam Chat


Marea de Vigo pide sancións á empresa VITRASA polos incumprimentos e inacción en materia de medidas de seguridade sanitaria ante a crise da COVID-19. - Marea de Vigo no Concello\n16 de Novembro de 2020 http://www.mareadevigonoconcello.gal/wp-content/uploads/2020/11/audio-ruben-perez-16-11-2020.mp3\nRubén Pérez: “Imos pedir medidas e multas exemplares á empresa VITRASA por non actuar con responsabilidade. Tiña que ter feito a súa labor e ter cumprido o seu papel como empresa concesionaria dun servizo público, actuando de xeito coherente en canto aos aforos, as frecuencias e os horarios máis axeitados para a situación que estamos vivindo”\nVigo, 16-11-2020. Toda vez que se coñece que a Xunta insta ao Concello de Vigo á realización dunha inspección para controlar os aforos do transporte público dos autobuses da empresa VITRASA, “comprobamos que este é un capítulo máis do esperpento que tanto a administración autonómica coma o Concello de Vigo están facendo para un control efectivo da seguridade e os aforos no transporte público urbano da cidade” afirma Rubén Pérez, voceiro do Grupo municipal da Marea de Vigo.\n“Independentemente de que poidamos entender que o Concello a través da policía local teña que facer esas inspeccións e ese control de aforo – explica o concelleiro – , a norma autonómica resulta absolutamente inxustificable na situación de crise sanitaria que estamos vivindo, xa que permite que se sigan usando o 100% das prazas sentadas nos buses, limitando o aforo únicamente ás persoas que van de pé”.\nMarea de Vigo constata que “se están facendo inspeccións por parte da policía local”, e pide que “a norma autonómica limite tamén as prazas sentadas, cumprindo así a mesma norma en materia de distancia” engade Rubén Pérez.\nPara o Grupo municipal, “VITRASA non quixo actuar de xeito responsable, permitindo un total descontrol en varias frecuencias e horarios” polo que “semella que a VITRASA impórtalle ben pouco a saúde e a seguridade da veciñanza viguesa” conclúe Rubén Pérez.\nInicio Notas de prensa Marea de Vigo pide sancións á empresa VITRASA polos incumprimentos e inacción en materia de medidas de seguridade sanitaria ante a crise da COVID-19.


Obter a resolución da pantalla de cada modelo do iPad | CLMGF\nObter a resolución da pantalla de cada modelo do iPad\nO tamaño real ea resolución da pantalla do iPad depende do modelo. Apple ten agora tres modelos de iPad diferentes: iPad mini, iPad Air e iPad Pro. Estes modelos veñen en tamaños de 7,9, 9,7, 10,5 e 12,9 pulgadas e unha variedade de resolucións, polo que a resolución real da pantalla do seu iPad depende O modelo.\nTodos os iPads teñen pantallas IPS multitáctiles cunha relación de aspecto de 4: 3. Mentres a relación de aspecto 16: 9 considérase o mellor para ver o vídeo de alta definición, a relación de aspecto 4: 3 considérase mellor navegar pola web e usar as aplicacións. Os modelos posteriores do iPad tamén inclúen un revestimento antirretrante que facilita o seu uso á luz solar. Os últimos modelos de iPad Pro teñen unha pantalla “verdadeira ton” cunha gama máis ampla de cores que está dispoñible noutros iPads.\no ipad orixinal\no ipad mini orixinal\nA resolución orixinal do iPad durou ata que o iPad 3 debutó coa pantalla de retina.\nA resolución de 1024 × 768 tamén se usou co iPad mini orixinal. O iPad 2 e o iPad Mini foron os dous iPad máis vendidos Os modelos, que fan que esta resolución permaneza nunha das configuracións máis populares que aínda se usan. Todos os iPads modernos pasaron á pantalla de retina a varias resolucións de pantalla dependendo do seu tamaño.\niPads con resolución 2048 x 1536\no iPad Air 2\no iPad 2017 (5ª xeración)\no iPad mini 2\no iPad mini 3\no iPad Me Nin 4\no iPad pro de 9,7 pulgadas\nO máis notable é que tanto os modelos do iPad de 9,7 pulgadas e as de 7,9 pulgadas comparten a mesma resolución de 2048 x 1536 da pantalla de retina. Isto dá ao iPad Mini 2, iPad mini 3 e iPad mini 4 un píxel por polgada (PPI) de 326 en comparación cos 264 ppi dos modelos de 9,7 pulgadas. Mesmo modelos de resolución de ipad de 10,5 e 12,9 polgadas operan a 264 ppp, o que significa que os modelos mini de iPad con pantalla de retina teñen a maior concentración de píxeles de calquera iPad.\n2224-BY-1668 IPAD resolución\no iPad Pro 10.5 pulgadas\nO novo tamaño do iPad ten unha vivenda que é un pouco máis grande que un iPad Air ou iPad Air 2 cun bisel máis pequeno que permite para encaixar unha pantalla de 10,5 pulgadas no iPad un pouco máis grande. Isto non só significa que a pantalla ocupa máis espazo que o iPad, pero tamén permite que un teclado de tamaño completo encaixa na pantalla. Isto axuda aos usuarios a transición a escribir nun teclado físico a un teclado en pantalla. O iPad Pro de 10.5 pulgadas tamén ten unha pantalla de ton verdadeira cunha ampla gama de cores.\n2732 por 2048 Ipad resolución\no iPad Pro de 12,9 pulgadas\no iPad Pro (2017) de 12,9 pulgadas\nO iPad máis grande que vén en dúas variantes: a O modelo orixinal de 12,9 pulgadas e o modelo 2017 que admite unha pantalla de ton verdadeira. Ambos modelos traballan coa mesma resolución de pantalla cun PPI de 264 ppp que coinciden cos modelos de aire do iPad, pero a versión 2017 é compatible coa ampla gama de cores e ten as mesmas propiedades de visualización de ton verdadeiras que os modelos de iPad Pro de 10, 5 e 9.7 polgadas.\n¿Que é unha pantalla de retina?\nApple inventou o termo Retina Pantalla co lanzamento do iPhone 4, que aumentou a resolución da pantalla do iPhone ata 960 por 640. Unha pantalla de retina, tal como se define por Apple, é unha pantalla na que os píxeles individuais están empaquetados cunha densidade de tal forma que o ollo humano xa non pode distinguilos cando o dispositivo se garde a unha distancia de visión normal. A “distancia normal de visión” é un compoñente clave desta afirmación. A distancia de visión normal do iPhone é de aproximadamente 10 pulgadas, mentres que a distancia de visión normal do iPad é considerada por Apple de preto de 15 pulgadas, que permite que un PPI lixeiramente inferior se rexistre como unha pantalla de retina.\nComo comparou unha pantalla de retina cunha pantalla de 4K?\nA idea detrás da pantalla de retina é crear unha resolución de pantalla que ofrece unha visualización o máis claro posible para o ollo humano. Isto significa que se se colocan máis píxeles nel, a diferenza sería mínima.Unha tableta de 9,7 pulgadas cunha resolución de 4K 3840 por 2160 tería 454 ppp, pero a única forma de coñecer a diferenza entre ela e a resolución dun aire do iPad está sostendo a tableta directamente sobre o nariz para obter a vista máis próxima posible. A verdadeira diferenza sería o poder da batería, xa que a maior resolución requiriría gráficos máis rápidos que absorben máis enerxía.\n¿Que é unha visualización de ton real?\na verdadeira pantalla do ton de pantalla A partir dos últimos modelos iPad Pro admite un proceso de alteración da pantalla baseada en brancura baseada na luz ambiental. Aínda que a maioría das pantallas manteñen a mesma sombra de branco independentemente da luz ambiental, isto non é certo para obxectos reais no mundo real. Unha folla de papel, por exemplo, pode parecer máis branca cunha pequena sombra e un pouco máis amarelo cando está directamente baixo o sol. A pantalla de ton verdadeira imita este efecto detectando a luz ambiental e sombreando a cor branca da pantalla.\nA verdadeira pantalla do ton do iPad Pro é capaz de ofrecer unha ampla gama de cores que se adapte á gran variedade de cores capturadas por algunhas das mellores cámaras.\nQue é unha pantalla IPS?\nCambiar dentro do avión (IPS) dá ao iPad un maior ángulo de visión. Algúns ordenadores portátiles teñen un ángulo de visión reducido: a pantalla faise difícil de ver cando se detén xunto ao portátil. A pantalla IPS significa que máis xente pode estar en torno ao iPad e aínda ten unha visión clara da pantalla. As pantallas IPS son populares entre as tabletas e cada vez máis populares nos televisores.\nOnigiri (bolas de arroz de relleno xaponés) »\n« Eliminar a cadea URL


Cazatesouros: A nosa casa\nA nosa casa (4)\nFalemos agora dun cadro que a nosa casa custodia con certo orgullo. Un cadro pintado por J. Seijo Rubio no ano 1942. O tema é galego, entra dentro do paisaxismo do primeiro terzo do século XX. Unha igrexa rural, con soportal. Un pastel cunha gama cromática ben fina.\nHai cadros seus no Pazo da Deputación coruñesa, no casino coruñés, no Pazo de Mariñán, na capela de Ois, e no Museo de Belas Artes da Coruña, do que foi co-fundador, e tamén director ata a súa morte, acaecida en 1970.\nPero ademais, Seijo Rubio foi catedrático de Debuxo e Caligrafía no noso instituto moitos anos. Eu non era consciente, ata que este día (xa no Nadal) atopeime cunha profesora que me axudou a aprender a escribir cando tiña catro anos. Ao saber que traballo aquí, recordou que ela –que agora ten 80- tamén estudou no noso instituto e foi aí cando me fixo saber que lle dera clase de caligrafía Seijo Rubio. Logo, falando do tema con Xulio Cuba, comentoume que a boas horas… El ten fotocopiado un caderno que está gardado no instituto, daqueles cadernos de caligrafía do ínclito profesor.\nAs voltas que dá o mundo… Debo dicirvos que a fama dos seus métodos, de Seijo Rubio, pasou incluso ao refraneiro. Esperade que vos busco un refrán (recollido por Vázquez Saco, nº 18194)) onde se cita: O que non é burro, le no rubio.\nNon está mal, que me dicides? Un refrán datable (unha especie de rara avis). Ten que ser por forza posterior a 1881, data do nacemento deste bo pintor.\n(Foto de Mario S. García)\nPublicado por Charo Soto ás 11:03\nEtiquetas: A nosa casa\nO Audiovisual Galego I: "Coruña Imposible"\nLendo a Rosalía (I parte)\nBiografías lectoras (II)\nBiografía lectora (I)\nEu levo o nome dun personaxe literario\nTemas e motivos (6)\nLENDO A JUAN GELMAN Esta mañá, Julia Pedrido,a nos...\nTemas e motivos\nDúas novelas gráficas cada semana...ou cada mes...María y yo" e "María cumple 20 años"\nActuación do Coro do Instituto no CEIP Emilia Pardo Bazán\nOs Lectores Rebuldeiros de 3º de ESO recomendan...


Pan de molde de centeno integral sen sal ecolóxica (8 unidades x 400 g) (sen cortar) – Biopanadería\nPan de molde de centeno integral sen ...\nPan de molde de centeno integral sen sal ecolóxica (8 unidades x 400 g) (sen cortar)\nPan de molde elaborado con fariña de centeo integral (fariñas completas co seu xerme) e nai natural de centeo natural. Sen conservantes ou aditivos engadidos.\nElaboración Pan de molde de centeo 100%, con fariña de centeo Integral ecolóxica, e neste caso ademais Sen sal.\nCoñecido polas súas propiedades nutritivas como a fibra e as proteínas sen aumentar a graxa, o centeo é ideal para dietas e almorzo.\nTen altos niveis de fibra, é rica en nutrientes, ten ácido linoleico e é unha comida saciante, contribuíndo a satisfacer a fame e mellorar a silueta.\nCon carbohidratos de absorción lenta, permitindo unha contribución prolongada de enerxía.\nSaudable:Sen sal, Ideal para dietas que requiren ausencia de sal. Contido baixo en azucres e baixo contido de graxa saturada.\nEcolóxico: elaborado con 100% de ingredientes de produción biolóxica e envasado en 100% de polipropileno reciclable.\nMasa nai natural: elaborada con masa nai natural de Rye. Cultivado e coidadoso no observador dos nosos profesores de panadería, coa que temos un bo pan tanto en texturas como para sabores.\nFariña de centeo integral e nai centenaria natural.. (* de produción biolóxica)\nPode conter rastros de casca e froitas de sésamo.\nInformación nutricional para 100g:\ndos cales satura\ndos cales azucres\nDeclaracións nutricionais (Regulación da CE)\nNº1924/2006 e Reglamento CE 116/2010)\nBaixo contido de graxas saturadas.\nContido de baixo contido de azucre.\nContén azucres naturalmente presentes.\nFonte de proteína.\nAlto contido de fibra.


A Federación Veciñal planta en Folgosa 25 árbores autóctonas\nPablo Rodríguez 20 marzo 2016 00:00 h.\nO COrgo Federación Vecinal Comarca de Lugo árboles Día del Árbol\nUn momento de la plantación en Folgosa\nA este acto, celebrado en Folgosa, seguiulle a inauguración do novo centro social desa parroquia, habilitado na antiga escola\nA Federación Veciñal de Lugo promoveu onte a plantación de 25 árbores autóctonas en Folgosa (O Corgo). A este acto, celebrado para conmemorar o Día da Árbore, seguiulle a inauguración do novo local social da parroquia.\nEsta cita, concibida para resaltar a importancia de preservar o medio ambiente e fomentar a plantación de especies autóctonas, arrincou a media mañá e xuntou a unhas 80 persoas. Técnicos de Medio Ambiente encargáronse de preparar os terreos para a plantación, no campo anexo á igrexa parroquial de Folgosa e noutro solar xunto á antiga casa reitoral.\nSegundo explicou o vicepresidente do colectivo, Miguel Ángel Corredoira Real, as árbores foron cedidos pola Xunta, que tamén entregou case 600 árbores máis para a súa repartición entre asociacións veciñais da provincia.\nEsperábase a presenza no acto da delegada territorial do Goberno galego, Raquel Arias, quen ao final non puido acudir por outro compromiso, pero si participou o enxeñeiro xefe de montes da Xunta, Ramón Rozadillas, a quen acompañaron representantes da corporación municipal do Corgo, da Federación Veciñal e doutras asociacións, entre elas a de Folgosa, con Jaime González á fronte.\nEste último colectivo inaugurou despois, na que no seu día foi a escola da parroquia, o novo centro social de Folgosa, no que se serviron uns petiscos patrocinados pola Federación Veciñal. Nese acto, o veciño do Corgo José Manuel Pol Herbón pronunciou unha pregaria á árbore como chiscadela á efeméride recordada onte.\nA Federación Veciñal celebraba tradicionalmente o Día da Árbore no municipio de Lugo, pero desde hai uns anos realiza estes actos de forma itinerante por distintas zonas da provincia, Os do 2015 foron en Begonte.\nUnhas 70 obras concorren en Sarria ao 16º premio de poesía Fiz Vergara Vilariño


queixo arquivos - GALICIAXA\nVolven as Xornadas Gastronómicas Queixo do Eume nas Pontes\nA Asociación de Comerciantes, Hostaleiros e Empresarios das Pontes, Cohempo, celebra esta fin de semana de novo as Xornadas Gastronómicas Queixo do Eume, convocadas nesta ocasión entre os días 8...\nA Asociación de Comerciantes, Hostaleiros e Empresarios das Pontes, Cohempo, celebra esta fin de semana as Xornadas Gastronómicas Queixo do Eume, convocadas coincidindo co Día do Queixo, que se celebra...\nA Xunta promociona o queixo curado da Denominación de Orixe Protexida San Simón da Costa entre 120 prescritores nacionais e posibles compradores deste tipo de produto. Trátase dun número limitado…\nVilalba ten preparada unha nova edición da Feira do queixo San Simón\nO Concello de Vilalba acollerá durante a primeira fin de semana de abril, como é tradición, unha nova edición da Feira do Queixo da San Simón da Costa. A celebración…\nUn ano máis, o concello de Friol acollerá unha nova edición da Feira do Queixo e Pan de Ousá, que chega á súa 27 edición e que terá lugar o…\nCinco dos seis premios principais entregados na XXI Cata dos Queixos de Galicia corresponderon a produtos da provincia de Lugo e deles dous son queixos de Vilalba. Este evento está…\nDous bronces para o San Simón da Costa nos World Cheese Awards\nCas Leiras e Catadoiro logran cadanseu broncepolo seu queixo de D.O.P. San Simón da Costa no World Cheese Awards. Ao certame concorren máis de 3.000 produtores de máis de 30…


O estudo do Ministerio sitúa os custos de produción de leite en 0,35 euros o litro - Campo Galego\nInicio / Leite / O estudo do Ministerio sitúa os custos de produción de leite en 0,35 euros o litro\nOs gandeiros lácteos perderon de media 1.350 euros ao mes durante o período 2018-2020, segundo as estimacións realizadas por COAG e Sindicato Labrego a partir dos datos do informe elaborado polo Ministerio\nCampo Galego - 03/07/2021\nCampo Galego 03/07/2021 12:07 p.m.\nO Pleno do Observatorio da Cadea Alimentaria, organismo dependente do Ministerio de Agricultura, ten previsto aprobar este venres o estudo da cadea de valor do leite líquido. O traballo, elaborado de forma conxunta por todos os axentes do sector co Ministerio a partir das achegas dos distintos elos da cadea, establece uns custos medios de produción do leite en España de 0,35€/litro, cando entre 2018 e 2020 os prezos medios percibidos polos gandeiros situáronse en 0,32€/litro.\nTendo en conta eses datos, a Coordinadora de Organizacións de Agricultores e Gandeiros (COAG) calcula que os gandeiros lácteos perderon de media 1.350 euros ao mes durante o período 2018-2020 e, como consecuencia, 2.270 explotacións víronse obrigadas a botar o peche por falta de rendibilidade. “A este ritmo, nunha década quedaremos sen pequenas e medianas explotacións lácteas en España”, lamenta COAG, que considera con todo unha boa noticia para o sector lácteo a publicación do estudo de custos aprobado.\nO Sindicato Labrego, que mantén un acordo de colaboración con COAG a nivel estatal, estima que só no último ano as granxas galegas perderon 9,7 millóns de euros.\nO estudo fixa o custo de produción do litro de leite en 35 céntimos e o prezo medio de venda percibido polos gandeiros en 32 céntimos\n“Por primeira vez, todos os axentes que participamos no proceso de produción, transformación e distribución do leite chegamos a un consenso para ter un estudo de referencia oficial en torno ao proceso de formación de ingresos e custos. É un paso adiante importante para conseguir unha maior transparencia entre o campo e a mesa e camiñar xuntos cara á sustentabilidade económica da actividade gandeira”, subliñou Andoni García, responsable de Cadea Alimentaria de COAG.\nPeche de 750 ganderías cada ano\nOs datos do estudo oficial “avalan as reiteradas denuncias realizadas por COAG nos últimos tres anos”, destacan desde a organización agraria. Segundo os cálculos elaborados polo Departamento de Gandería de COAG, unha explotación media tivo que soportar unhas perdas mensuais entre 1.231 e 1.464 euros durante o citado período.\nNo últimos tres anos 2.270 explotacións víronse obrigadas a botar o peche por falta de rendibilidade. A este ritmo, nunha década quedaremos sen pequenas e medianas explotacións lácteas en España\n“Hoxe quedan 11.900 gandeiros. A este ritmo, en apenas 10 anos quedaremos sen pequenas e medianas explotacións. Resulta como mínimo inquietante un escenario no que dependésemos do exterior para almorzar cada mañá. É vital unha gran reflexión por parte dos responsables políticos para orquestrar un plan de choque urxente que axude ao mantemento das pequenas e medianas explotacións lácteas, estratéxicas para garantir a seguridade alimentaria e o desenvolvemento económico e social de grandes áreas rurais, na maioría dos casos en risco de despoboamento”, argumentou García.\nPiden que a AICA inspeccione de oficio todos os contratos\nCOAG pide á Axencia de Información e Control Alimentarios (AICA) que inicie unha inspección de oficio de todos os contratos en vigor entre industrias e gandeiros. A Lei de Cadea Alimentaria obriga á firma de contratos con prezos por encima de custos e é necesario ter en conta a espiral alcista das materias primas básicas para a alimentación animal (+26% no último ano).\nOs pensos encarecéronse un 26% no último ano\n“A dignidade dos gandeiros e gandeiras pasa pola rendibilidade da súa actividade; non por campañas de márketing de industrias e cadeas de distribución con gandeiros riseiros en prados bucólicos e verdes. Pedimos responsabilidade, respecto e o cumprimento da Lei”, apostilou o responsable de Mercados Agrarios de COAG.\nFonte: Elaborado polo departamenteo de gandería de COAG a partir de datos oficiais do Ministerio\nO estudo de custos de produción das granxas de leite dilúese na indefinición


O Concello de Barreiros organiza dous concursos polo Samain - GALICIAXA\nO Concello de Barreiros organiza dous concursos polo Samain\nO Concello de Barreiros organiza para a celebración do Samain 2020 un concurso de decoración e outro de microrrelatos.\nO venres 30 terán lugar o de decoración de cabazas, espazos, comidas ou temática similar. É será para nenos de 3 a 6 anos e de 7 a 11 anos.\nPara participar haberá que enviar foto da decoración por WhatsApp ao número 666 875 915 antes do 29 de outubro.\nEn microrrelato, a extensión máxima deberá ser de 200 palabras e terán que ser textos inéditos, orixinais e estar escritos en galego.\nContará con dúas categorías, de 12 a 16 e maiores de 16 anos.\nHaberá que entregar os traballos na Biblioteca Municipal, no whatsapp a ou ao correo electrónico cemit@concellodebarreiros.gal (indicando en asunto: concurso relatos Samaín). Desde o 15 de outubro ata o 29 de outubro do 2020; acompañando texto con título, nome e apelidos, teléfono de contacto e idade.\nOs participantes ceden gratuitamente os dereitos de reprodución, distribución e/ou comunicación pública gratuíta en calquera soporte dos traballos presentados ao Concello de Barreiros. Máximo 2 presentacións por participante en cada modalidade.


PENTACAMPEON GOMEZ NOYA\nRedacción | domingo, 20 de septiembre de 2015, 21:46\nARCHIVADO EN | TRIATLON deporte galego\nJavi Gómez Noya, cruzando a meta na Gran Final das Series Mundiais en Chicago\nHai certos deportistas, só un puñado de elixidos, que son capaces de facer historia nas súas respectivas disciplinas. Pero o de Javier Gómez Noya transcende do tríatlon. É, sen dúbida, un dos grandes atletas españois de todos os tempos. E a súa lenda non deixa de crecer. A súa última fazaña foi en Chicago. Alí proclamouse por quinta vez, esta madrugada, campión das Series Mundiais de tríatlon. Ninguén lograra xamais unha xesta similar no seu deporte.\nO deportista ferrolán, fincado na cidade de Pontevedra desde hai unha década, finalizou en segunda posición na Gran Final do campionato, disputada na cidade estadounidense. Nesta última proba do ano, tan só foi máis rápido que el outro español, o malloquín Mario Mola.\n"Creo que é tremendo. Aínda non podo entendelo. Ás veces, non comprendes como podes chegar a facer algo así nos últimos anos. É incrible", sinalou ao remate da proba. "Hoxe sentinme ben, fixen unha gran carreira. Non puiden superar a Mario porque el ía moi forte. Pero estou realmente satisfeito con subir ao podio e gañar o título".\nJavi Gómez Noya foi de menos a máis en Chicago. Saíu do lago Michigan, tras os 1.500 metros de natación, en décimo sexta posición, non moi afastado con respecto á cabeza de carreira na que se atopaban, entre outros, o eslovaco Richard Varga e o británico Jonathan Brownlee. Mentres, Mola sorprendía converténdose no mellor español na auga, saíndo a 15 segundos do líder e empezando o tramo ciclista no grupo cabeceiro.\nPero o galego non estaba disposto a permitir que ninguén se interpuxese no seu camiño cara ao pentacampionato. Nada máis subirse á bicicleta para afrontar os 40 quilómetros do segmento ciclista, comezou a reducir a súa desvantaxe e logrou encarar a última proba, a carreira a pé de 10 quilómetros, entre os primeiros clasificados. Comezaba aí unha guerra táctica na que Gómez Noya, Mola e o francés Vincent Luís non se quitaban ollo.\nTras a última transición, os espectadores foron testemuñas dun espectacular man a man entre Gómez Noya e Mario Mola. Imparables sobre o asfalto, foron abrindo distancia co resto dos seus rivais. Xa na última volta do circuíto ambos intensificaron o ritmo, tentando deixar atrás ao outro, pero os seus esforzos parecían inútiles. Polo menos, ata os últimos 500 metros. Foi aí cando Mola foi capaz de dobregar ao galego e cruzar a liña de meta na primeira posición.\nMario Mola, que con este primeiro posto garantiuse o subcampionato, parou o crono en 01:44:53, catro segundos menos que Javi. Ambos fundíronse nunha sentida aperta, antes de que o ferrolán celebrara a medalla de prata ao grande. Non era para menos. Sumaba os puntos suficientes -4.930 fronte aos 4.795 do seu compatriota, para revalidar o título por terceiro ano consecutivo, quinto en total. Ademais, Fernando Alarza, que tamén adestra en Pontevedra, acabou nunha fantástica sexta praza en Chicago e quinto na xeral.\nRubén Diz y Begoña Domínguez se imponen en la 15K Nocturna de Ourense


11º FIC Bueu - Revista PUNTO\nMartín Pais\t2018-09-05T19:28:32+00:00\tCinema, Cultura, Radar\n11º FIC Bueu\nTodo o bo chega en doses pequenas. Ou a lo menos iso é o que pensaron en Bueu cando se puxeron a organizar o FIC Bueu-Festival Internacional de Curtametraxes. Comezaron a facelo alá polo 2008, e xa van pola undécima edición. Entre o 7 e o 15 de setembro, o Centro Social do Mar de Bueu (Pontevedra) acollerá un cento de proxeccións. Ademais, as persoas que ata alí se acheguen poderán gozar de múltiples actividades paralelas, como concertos de The Alley Stompers, Xoel López ou De Vacas, encontros e coloquios, monólogos, entre os que destaca o de Carlos Blanco, e outras tantas actividades.\nQuen saiba o complicadas que están as cousas no audiovisual, sabe o que custa facerse un oco dentro do panorama, xa non internacional, senón nacional. Este festival nace, principalmente, para visibilizar contido de gran calidade a unha ampla sección de público obxectivo.\nO xurado do festival estará composto por profesionais do ámbito cinematográfico chegados de diversos currunchos do mundo e con experiencia nin máis nin menos que na Berlinale. O director arxentino Alejo Franzetti, a xornalista neocelandesa Carmen Gray e o crítico Manu Yáñez acudirán ao Festival Internacional de Curtametraxes de Bueu para avaliar as obras da sección principal. O xurado que seleccionará as mellores curtas galega e española está composto por Mónica Caamaño, Antonio Durán ‘Morris’ e Jorge Coira.\nAs principais protagonistas, as curtametraxes, son de orixe diversa. Ao igual que en pasadas edicións, os asistentes poderán ver pezas de autoría danesa, británica, francesa, canadense, rusa ou polaca. Pero tamén de autoría nacional e, por suposto, galega e local. Unha das novidades que presenta este Festival Internacional de Curtametraxes é que permite concorrer a todos os centros de ensino e escolas de formación audiovisual con sede na comunidade galega, algo que o desmarca de outros con mesmo estilo e dirixido a unha base de público moi semellante. Tamén haberá premios, entre outros, para a mellor curtametraxe galega, española, internacional, mellor curtametraxe de ensino secundario, mellor curtametraxe de educación especial, infantil e primaria, mellor guión, mellor actriz, mellor actor, mellor fotografía, mellor vestiario ou mellor son. Os premios de honra serán nesta ocasión para a actriz Mabel Rivera, o director Rodrigo Cortés e o cineasta e guionista Juho Kousmanen.\nAsí que, xa sabedes, entre o 7 e o 15 de setembro, tedes unha cita coas mellores curtametraxes en Bueu. Non vos vai defraudar!


Web Educativa do Concello da Coruña - Tarxeta Millenium. Bus-escolar\nInicio > Libro Dixital 2016-2017 > Outros recursos municipais de interese educativo > Tarxeta Millenium. Bus-escolar\nA actual tarxeta de transporte é o CARTÓN MILLENNIUM ESCOLAR. Para a súa obtención, o solicitante deberá asinar un contrato que se lle facilitará en ventanilla ao presentar a solicitude e documentación. No caso de que o solicitante sexa un menor de idade, a solicitude estará asinada por un responsable (pai, nai ou titor) maior de idade.\nA tarxeta Millennium Escolar é gratuíta para os titulares que reúnan os requisitos deste título de transporte. Ten validez anual a partir do momento da concesión, sempre que se manteña empadroado no Concello da Coruña. É de renovación anual, previa solicitude e comprobación dos requisitos esixidos. O moedeiro poderá cargarse, cun importe mínimo de 5€ e máximo de 60€, en calquera oficina de Nova Galicia Banco a partires do día seguinte á obtención do cartón. Persoas destinatarias\nPersoas empadroadas no Concello da Coruña\nTer idade comprendida entre 4 e 25 anos. (os/as menores de 4 anos viaxan gratis)\nEstar empadroado no Concello da Coruña cunha antigüidade mínima de 6 meses.\nEstar matriculado en centros homologados pola Consellería competente en materia de educación.\nQue os estudos cursados teñan 15 ou máis horas lectivas á semana (para a súa xustificación presentarase un certificado do centro en que se cursen os estudos).\nCumprir as estipulacións establecidas no réxime económico, é dicir, non superar 40.000 € brutos por unidade familiar, sendo incrementada esta cantidade en 5.000 € por filloa maiores do solicitante. Nos supostos de separación ou divorcio, a renta anual bruta por unidade familiar non poderá superar os 24.000 € incrementándose en 3.000 € por fillo a mayores.\nO moedeiro poderá cargarse, cun importe mínimo de 5€ e máximo de 60€, en calquera oficina de Nova Galicia Banco a partires do día seguinte á obtención do cartón\nA efectos da obtención da tarxeta, a renda familiar calcularase pola agregación dos ingresos de calquera natureza obtidos, por cada un dos membros computables da unidade familiar.\nEnténdese, a estes efectos, por unidade familiar: a) En caso de matrimonio non separado legalmente: A integrada polos cónxuxes e, se os houber:\n1. Os fillos menores, con excepción dos que co consentimento dos pais vivan independentemente destes. 2. Os fillos solteiros menores de 25 anos e maiores incapacitados xudicialmente suxeitos a patria potestade prorrogada ou rehabilitada. b) En defecto de matrimonio ou nos casos de separación legal: A formada polo pai ou a nai e a totalidade dos fillos que convivan cun ou outra e reúnan os requisitos sinalados para a modalidade anterior. A determinación dos membros da unidade familiar realizarase atendendo á situación existente o día 31 de decembro.\nA documentación presentarase nas Dependencias da Estación de Autobuses (C/ Cabaleiros, 21) ou nos Rexistros Municipais situados no Palacio Municipal de María Pita ou no Centro Sociocultural Ágora, de luns a venres en horario de atención ao cidadán.\nOrixinal e fotocopia do DNI ou no seu caso o permiso de residencia, do interesado se é maior de 14 anos e do pai, nai ou titor se é menor de idade.\nDeclaración na que se autoriza ao Concello ao acceso dos datos fiscais necesarios para comprobar o nivel de renda anual (este impreso será entregado directamente en portelo ou poderá ser descargado na páxina web do Concello da Coruña: www.coruna.es).\nOrixinal e fotocopia da matrícula do centro escolar. Non serán válidas as reservas de prazas ou as solicitudes de matrícula.\nCOORDINACIÓN: Área de Seguridade e Mobilidade\nDepartamento de Mobilidade Sede: Estación de Autobuses (calle Caballeros, 21).\nTeléfono: 981 18 98 60 Fax: 981 18 43 14


As tendas de ultramarinos, aliadas en pandemia - Si Radio de Galicia\nAs tendas de ultramarinos, aliadas en pandemia\nNo casco urbano de Ponteareas nos últimos anos pecharon, a lo menos, tres tendas de ultramarinos. En Angoares ten moita sona Casa Telmo, tamén coñecida como O Corte Inglés. Hai persoas que consideran estas tendas máis seguras que os supermercados.\nQuen no Condado non coñece a tenda de Telmo? Senón por ese nome polo do Corte Inglés de Angoares, en Ponteareas. O nome venlle dado pola súa gran variedade de produtos. Ten a venda desde peneiras ou olas de barro ata rosquillas, vasoiras, ou tabaco. Leva máis de 100 anos aberta. Vai na súa cuarta xeración. Víctor Domínguez, ao fronte agora, prefire non saír en cámara pero explicounos que son.\nA esta tenda, a pé de estrada e tan frecuentada polos condutores de paso, as restricións de mobilidade prexudicáronlle.\nEn prezo non poden competir cos supermercados pero en horario non hai quen lles gañe.\nOs seus clientes habituais foron falecendo e as xeracións máis novas decántanse polos supermercados. Sobrevive a tenda de Mery. Que desde fai catro anos rexenta Conchi, aínda que recoñece que as vendas limítanse practicamente aos esquecementos puntuais.\nPero onde sen dúbida as tendas tradicionais, as de toda a vida, son aliadas é nas parroquias. Como Tenda Maruja na parroquia de Fornelos da Ribeira, en Salvaterra. Aténdenos Ana e explícanos a gran variedade de produtos que ofrecen.\nVenden bebidas frías pero so para levar.\nEn Tenda Maruja son moi rigorosos coas medidas sanitarias: o xel , a máscara e o aforamento máximo no interior.\nHai clientes que prefiren estas tendas porque as consideran máis seguras.\nLonga vida a estas pequenas tendas, en pandemia, e sempre.


Días de 'xolda entroideira' en Verín\nTemas: FESTAS VERáN ENTROIDO\nPasado o desfile infantil e as ceas de mulleres no 'xoves de comadres', e despois do "venres de compadreo', preséntanse por diante 4 días de festa nos que as rúas desta vila serán un auténtico espectáculo. Paralelamente, o concello vén de anunciar a restauración dunha das caretas máis antigas das que foron patroneadas gran parte das figuras do entroido ourensán.\nPor X.M. Fernández | Verín | 22/02/2020 | Actualizada ás 12:00\nA xolda secuestrará Verín esta semana cunha programación festiva a proba de incombustibles que case non deixará opción ao respiro ata rematado o martes de entroido.\nAmbiente do Entroido en Verín. Foto: Prensa concello\nO sábado 22, ademais do pasarrúas 'Charangueiro' matinal, cómpre tomar nota do “Bautizo do Cigarrón”, momento solemne e esperado polos novos cigarróns no que estes serán investidos por primeira vez, na Praza da Mercé ás 17:00 h.\nÁs 18:00 horas, a Praza da Mercé acollerá un divertido baile de capuchóns e mascaritas, amenizado pola Discomóbil Son de la Nuit, e xa pola noitiña o esperado "circuíto de charangas", un roteiro musical 'non stop' que arrincará na rúa Montemaior para continuar polas rúas Lisa, da Cruz, do Pozo, Praza do Cigarrón, do Pozo e rematar na Praza da Mercé.\nA partir das 00:00 horas, diversión musical coa charanga Bicoia e a continuación coas orquestras Huracan e Nebraska.\nO domingo 23, día grande do entroido en Verín, a partir das doce terá lugar o desfile. Cigarróns, comparsas e carrozas, percorren o centro da vila ofrecendo aos asistentes un espectáculo cheo de cor, orixinalidade e humor que se prolongara ate a hora de xantar. Contará coa animación musical das charangas Los Támega, Vai de Baile, Jalácticos, Terra de Trives e Fuego.\nO alcalde, Gerardo Seoane, coa mázcara da Xironda. Foto: Prensa concello\nPola tarde un novo circuíto de charangas animará as rúas da vila do Támega. Arrincará na rúa Montemaior para continuar polas rúas Lisa, da Cruz, do Pozo, Praza do Cigarrón, do Pozo e rematar na Praza da Mercé. A verbena correrá a cargo das orquestras Capitol e Garibaldi, na Praza Maior ata entrada a madrugada.\nChegamos ao luns 24, día no que haberá animación de rúa pola mañá e un entroido infantil a partires das 16:30 h. con obradoiros, xogos e karaoke no Pavillón Municipal de Deportes. Paralelamente, no Centro da Terceira Idade da Alameda haberá un divertido baile de entroido coa Charanga Támega.\nA partir das 19:00 horas a festa virá da man das orquestras Nevada e D Moda na Praza Maior, onde os asistentes disfrutarán coa degustación de dous dos tradicicionais productos gastronómicos típicos do Entroido: empanada e bica.\nPara o martes de entroido, e rematando a gran troula destes días, pola mañá haberá animación musical de rúa e a partir das 16:30 h. da tarde poderase gozar do derradeiro desfile repleto de máscaras, disfraces e grandes doses de humor e música 'charangueira'. O fin de festa na Praza Maior coas orquestras Miramar e Finisterre.\nA CARETA DO CIGARRÓN\nCon motivo do comezo da semana grande do Entroido en Verín, o Museo Claustro Mercedario adiantou a publicación da súa Peza do Mes de marzo para achegar ao público a historia dun elemento clave no traxe do cigarrón, a súa careta.\nEsta elección coincide con dúas cesións de pezas ao pobo de Verín: por un lado, unha careta de cigarrón contemporánea cedida por Juan Castro e, doutra banda, unha antiga mázcara, cedida por Domingos Coello Álvarez, provinte da Xironda e da que se patronearon ao longo do século XX gran parte das caretas do val de Monterrei, incluíndo cigarróns de Verín, peliqueiros de Laza e mesmo os felos de Maceda.\nO Museo e o Concello de Verín asumen a súa restauración durante esta cesión e expoñerá as dúas caretas no Museo Claustro Mercedario ilustrándoas cun folleto interpretativo e outorgándolles un lugar privilexiado na sala de exposicións durante o vindeiro mes de marzo. Aqueles que se acheguen ata a mostra poderán observar, de primeira man, as diferenzas e similitudes nestas pezas que son unha auténtica testemuña de todo un século de evolución.


Proxecto Interdisciplinar e de centro: Cultos e ritos\n3. Cultos e Ritos\n3. 1. Culto doméstico.\nPracticado nun principio só polos patricios, despois tamén polo plebeios, comprendía sobre todo\n· Culto do primeiro antepasado, o fundador da gens, xeralmente un home, pero ás veces un deus; así, a gens Iulia, que se consideraba descendente directa de Eneas, a través do seu fillo Iulo, ou Ascanio, venera como fundadora a Venus, a nai de Eneas.\n· Culto dos deuses do fogar, os Lares e os Penates. No atrio da casa adoitaba estar o lararium, cun altar adicado ao Lar familiaris, no seu honor realizábanse sacrificios e ofrendas\n· Culto das almas dos mortos, chamadas Manes. Honrábaselles con ofrendas, sobre todo nos cabodanos, para telos propicios, pois se cría que, se non, podían perxudicar grandemente aos vivos. O ministro dos cultos domésticos é o pater familias.\n4. 2. Culto público\nNa época primitiva reducíase a cultos agrarios en honor, sobre todo, de Ceres, protectora dos traballos agrícolas, e de Pales, protectora do gando. Despois, a partir do rei Numa, segundo a tradición, organízase a relixión e o culto, coa creación de colexios sacerdotais, festas, cerimonias rituais e levantamento de templos.\nO culto tributado aos deuses consiste fundamentalmente en sacrificios e pregarias. O sacrificium é unha ofrenda a unha divinidade, ofrenda que varía segundo a divinidade e segundo as intencións do oferente, xa que hai sacrificios expiatorios, de acción de grazas, etc. Poden ser cruentos ou incruentos. Os primeiros consisten na inmolación dun ser vivo, xeralmente animais (moi raramente persoas). Unha parte do animal sacrificado adoitaba repartirse entre os asistentes e outra parte reservábase para a divinidade, quemándose a carne sobre o altar e derramando, á vez,viño sobre as chamas. Era importante a elección do animal. Ás deidades masculinas adoitában ofrecérselles animais machos. Ás deidades celestes (Supĕri ═ os de arriba), animais de pel branca ou clara; ás infernais (Infĕri ═ os de abaixo), animais de pel negra ou escura. O animal grande, touros principalmente, denominábase víctima; o pequeno, ovellas sobre todo, hostia. Rociábase a cabeza do animal con viño e con anacos dunha torta sagrada, chamada mola salsa (de onde ven inmolatio), despois dabáselle morte, abríase o corpo e sacábanse as entrañas, que adoitaban ser examinadas polos arúspices.\nOs sacrificios incruentos consistían na ofrenda de cereais, vexetais, froitas diversas, tortas, aceite, mel, incenso e certos líquidos, como o leite ou o viño. O sacrificio incruento denominábase libatio (libación).\nAs pregarias adoitaban acompañar aos sacrificios. Pronunciábaas o sacerdote, quen debía por moito coidado en repertir literalmente as fórmulas sagradas, pois a máis pequena equivocación obrigaba a repetir todo o sacrificio. Adoitaba rematar coa prosternación dos asistentes ante o deus.\nConvén sinalar que os romanos facían sacrificios fora do templo, ao aire libre. Os templos eran pequeno e albergaban só a estatua do deus. Alí non entraba o público. Os altares para os sacrificios atopábanse diante do templo, polo xeral adosados ás súas paredes.\nUn dos máis fermosos templos cultos romanos era a lustratio ou purificación. Celebrábase para purificar ou protexer de influencias maléficas a cidade, o exército, as colleitas, o gando, etc. Consistía nunha procesión circular en torno ao obxecto da purificación e remataba con pregarias e sacrificios. Nestes casos era corrente o sacrificio cruento chamado suovetaurilia, no que eran inmolados un porco (sus), unha ovella (ovis) e un touro (tauro).\nPublicado por 1E en 12:19\nEtiquetas: 1E, cultos e ritos


Diversidade funcional e tecnoloxía | EQUO Galicia\nHoxe, 3 de decembro, celébrase o Día Internacional das Persoas con Diversidade Funcional. Neste 2014, e baixo o título «O desenvolvemento sostible: a promesa da tecnoloxía», o día está especialmente adicado a esa promesa da tecnoloxía como ferramenta para unha mellora efectiva da vida e para axudar a facer realidade a participación plena e en equidade das persoas con diversidade funcional.\nOs tres sub-temas nos que as Nacións Unidas centra o seu programa de sensibilización para hoxe son:\nObxectivos de Desenvolvemento Sostible que teñan en conta ás persoas con diversidade funcional.\nA discapacidade e a reducción do Risco de Desastres/Respostas de Emerxencia.\nCreación de condicións propicias na contorna de traballo, que teñan en conta ás persoas con diversidade funcional.\nEn EQUO pensamos que, no que respecta ao acceso á tecnoloxía, o mellor xeito de garantir unhas condicións de accesibilidade reais, empoderantes e tecnoloxicamente independentes pasa pola promoción e uso de Software Libre e Estándares abertos.\nA administración, na súa interacción coa cidadanía, está na obriga de empregar ferramentas tecnolóxicas que non discriminen aos colectivos de persoas con diversidade funcional, condición que en demasiadas ocasións non se está a cumprir. O simple uso sistemático de arquivos en formato estándar aberto ou das recomendacións e estándares web do consorcio W3C permite garantir en gran medida un acceso en igualdade de condicións para todas as persoas. No caso do W3C, ademais do seu importante labor definindo os estándares abertos que garanten a independencia tecnolóxica da www, é destacable o seu traballo a prol das tecnoloxías web que garanten o acceso ás persoas con diversidade funcional, con iniciativas como a Web Accessibility Initiative (WAI).\nÉ tamén destacable o gran traballo cara á accesibilidade na tecnoloxía de moitos proxectos de software libre, como por exemplo o contorno de escritorio GNOME, que conta cun equipo de traballo exclusivamente centrado en mellorar a experiencia de uso das súas aplicacións para as persoas con diversidade funcional. Grazas a esta e outras iniciativas hoxe en día contamos cun bo feixe de ferramentas informáticas que permiten un acceso e uso cada vez máis equitativo e igualitario á tecnoloxía. Nesta ligazón tes algunhas ferramentas de software libre dispoñibles no eido da accesibilidade: http://www.cobdc.net/programarilliure/herramientas-de-software-libre-accesibilidad


Pontón en Ribadavia insta a “facer historia” o 12X - BadalNovas\nInicio Política Pontón en Ribadavia insta a “facer historia” o 12X\nPontón en Ribadavia insta a “facer historia” o 12X\nPontón insta a “facer historia” o 12X e abrir un tempo novo cun Goberno de país liderado polo BNG capaz de darlle futuro a Ourense\nPresas: “Imos inclinar a balanza petando no corazón de todas as persoas que queren un cambio galego e abrir un tempo novo nesta provincia”\nA portavoz nacional e candidata á Presidencia, Ana Pontón, aproveitou o acto coa militancia en Ribadavia para pedir unha mobilización masiva nas urnas a todas as persoas que queren abrir un tempo novo da man do BNG o 12X, para deixar atrás a Galiza “minguante” de Feixóo e poñer o país en marcha. Un cambio galego que está ao “alcance da man”, proclamou, se hai esa mobilización masiva entorno á candidatura “que máis ilusión xera e que teño a honra de encabezar”.\nTras recalcar que a enquisa que conta é a das urna, Pontón manifestou o seu convencemento de que os datos indican que hai partido e o BNG sae a por todas para ganalo: “o 12 de xullo Galiza pode facer historia dando paso a un goberno de país que faga valer os intereses dos galegos e das galegas e que teña á fronte, por primeira vez a unha muller nacionalista”, proclamou.\n“Fago un chamamento a todas as persoas que queren cambio real a sumarse a onda do cambio galego que cada día vai a máis e que o fagan da man do BNG, porque temos un proxecto solvente, de futuro, porque non imos fallar e porque somos a mellor alternativa para desaloxar ao PP e con el as súas políticas de recortes, privatizacións e destrución do tecido industrial e dar paso a un Goberno que cree neste país, no seu potencial e no seu futuro”, salientou.\nEn Ribadavia, Pontón instou á veciñanza a mobilizarse nas urnas o 12X para cambiar o rumbo do concello e da comarca do Riberio “apostando por un goberno de país, que faga valer os intereses da provincia de Ourense e que traballe a reo para darlle un futuro ao concello de Ribadavia e ao conxunto da comarca do Ribeiro, explotando todo o seu potencial económico e produtivo, aproveitando a súa situación de proximidade con Portugal e priorizando sectores punteiros nesta comarca como o vitivinícola ou o termal”.\nO BNG, explicou a candidata á Presidencia da Xunta, presenta un programa de goberno que permita facer da provincia un lugar no que vivir e traballar, con benestar social, aproveitando todo o potencial de Ourense.\nNo plano económico e de creación de emprego: Considerar o medio rural como un sector estratéxico desde o punto de vista económico, social e de preservación do territorio, favorecer unha relación comercial que permita rendas xustas para os produtores con contratos homologados fixando prezos mínimo, defensa dun rural do século XX, que aposte pola I+D+i e pola transformación dos produtos agrogandeiros para xerar valor engadido e máis renda. Igualmente, aposta polo comercio local, afondar no potencial turístico e reforzar o sector vitivinícola, fundamentais para reactivar a economía da provincia.\nNo plano dos servizos sociais: reverter os recortes e reforzar os hospitais comarcais e no das infraestruturas, activar esta provincia pasa tamén por darlle unhas comunicacións do século XXI cun servizo de tren moderno con prezos e horarios competitivos.\nCandidatura que suma ilusión e apoios\nA candidata á Presidencia destacou que o BNG é unha forza política a alza: “cada vez máis xente percibe que Galiza ten futuro se cremos en nós, se nos facemos valer, cada vez máis xente está farta da Galiza submisa, estancada e irrelevante que nos deixa o candidato do PP e mira para o BNG para poñer en marcha un proxecto de modernización e avance económico e social”. “O 12X temos a oportunidade de abrir portas e ventás e que entre aire fresco na Xunta”, concluíu.\nPola súa parte, a cabeza de lista por Ourense, Noa Presas, convidou a pisar o acelerador nas semanas que quedan por diante, e insitiu na mesma petición de mobilización nas urnas, convencida de que “petando no corazón de todas as persoas que desexan abrir un tempo novo” o BNG inclinarán a balanza cara o cambio político que precisa o país. “Hai que rematar co caciquismo, a corrupción e a falta de vergonza e humanidade e o antídoto é máis nacionalismo, máis BNG” asegurou Presas.\nPropostas para a comarca do Ribadavia\nAsí mesmo, a candidata indicou que o PP atópase debilitado e nervioso “porque sabe que en Ourense están cambiando as cousas porque só gobernan en Ribadavia e en Ourense porque mercaron a golpe de cheque a quen dicía que ía acabar con Baltar”.\nA cabeza de lista quere poñer fin a unha década de abandono da comarca do Ribeiro e de chantaxe ao Concellos. “O que fai a Deputación faino a Xunta de Galiza: once anos esperando para a solución do arsénico en Castrelo, o centro de día de Cenlle, unha atención primaria digna en Ribadavia, persoal para o museo” enumerou as promesas incumpridas polo PP. “Se algo sabe facer o BNG é traballar e enfrontar as dificultades, temos proxecto e confiamos na capacidade de superación do noso pobo” afirmou Presas.\nPresas concluíu destacando que o BNG ten un proxecto político ambicioso para cambiar o rumbo desta comarca, cunha alternativa que está contrastada para o desenvolvemento do medio rural e poñer fin ao abandono da terra e apostar na incorporación de novos produtores. “Non imos prometer unha fábrica de coches en Melón pero si ordenar o solo industrial e aproveitar a proximidade a Vigo e Portugal, non imos prometer festivais á esgalla pero si potenciar o noso patrimonio e a nosa cultura”, afirmou Presas.\nFalecemento de Dª Luisa Lois López\nEspazo Común: ” Queixas dos veciños da rúa Saleta “\nLuís González Tosar será o pregoeiro da entrega dos premios Losada Diéguez. Os galardóns serán concedidos nun acto que se desenvolverá o día 12...\nVideo co Pleno do Carballiño: ” Rogos e preguntas”\nO consello regulador do Ribeiro obtén a acreditación da ENAC\nO 16º Día da Bici terá lugar o domingo día 10, con grandes sorteos


Arrinca en Sober a 5ª tempada do programa provincial Km0 – EnComún\nEsta edición inclúe unha nova ruta pola Ribeira Sacra, que combina itinerarios en tren turístico e catamarán polos viñedos e adegas, e percorridos en bus polas igrexas románicas\nO colectivo de Mulleres Rurais San Salvador de Negueira de Muñiz inauguraron a nova tempada do programa Km0 en Sober co desenvolvemento da nova ruta combinada de catamarán, bus e tren turístico. O grupo posou no embarcadoiro soberino acompañados do presidente da Deputación, José Ramón Gómez Besteiro. GPDL\nO programa provincial Km0 retoma a súa actividade co comezo do curso, e inicia a súa quinta tempada coa estrea dunha nova ruta polas terras da Ribeira Sacra. Esta iniciativa promovida pola Deputación de Lugo busca facer do medio ambiente “unha oportunidade económica”, según recoñecen os seus organizadores, e neste sentido en cada tempada deseñan novos roteiros para facer aínda máis atractiva a provincia de Lugo.\nTREN, BUS E CATAMARÁN POLA RIBEIRA SACRA\nA comezos de setembro tivo lugar o primeiro percorrido sobre a nova ruta da Ribeira Sacra, que combina itinerarios en tren turístico e catamarán polos viñedos e adegas das ribeiras do Sil entre Doade e Chanteiro, con visitas en autobús ás igrexas románicas como a de Lobios, Pinol e Proendos, en Sober. Os organizadores desta ruta destacaron que o atractivo deste trazado vese enriquecido agora polas tarefas de vendima, o que posibilitará que os participantes vexan in situ os labores da chamada “viticultura heroica”. Así, os 48 integrantes do grupo da asociación Mulleres Rurais San Salvador de Negueira de Muñiz disfrutou dunha xornada de lecer entre a natureza, a paisaxe e a arte, e asistiron ademais á entrega dun agasallo á presidenta deste colectivo, María Elena González Freijoo, como participante número 40.000 do programa Km0.\nGómez Besteiro fai entrega dun agasallo a María Elena González Freijoo, por ser a participante número 40.000 do programa Km0. GPDL\nREPERCUSIÓN ECONÓMICA DO KM0 NA RIBEIRA SACRA\nJosé Ramón Gómez Besteiro, presidente da Deputación de Lugo, foi o encargado de facer entrega deste agasallo no embarcadoiro de Doade, en Sober. O mandatario provincial destacou que o programa Km0 “estase a confirmar como todo un revulsivo para o tecido empresarial e o emprego de Lugo”, según os datos do último balance desta actividade, que fala dun volume de negocio de 1,5 millóns de euros dende 2008, ano de posta en marcha do Km0, programa financiado nun 70% pola Unión Europea, e que contribuiu a manter preto de 1.400 empregos directos en 250 empresas (todas PEMES e autónomos), en sectores estratéxicos como a hostelería, comercio, turismo e artesanía. En concreto, Gómez Besteiro lembrou que na Ribeira Sacra o programa Km0 xerou uns 500.000 euros de volume de negocio, e contribuíu a manter uns 300 empregos directos. Un total de 7.200 persoas están xa na lista de espera para participar nesta 5ª tempada do Km0.


Blog de Celso Delgado: O Sergas prevé a construción do centro de saúde do Vinteún, en Ourense\nO Sergas prevé a construción do centro de saúde do Vinteún, en Ourense\nA mellora e modernización das infraestruturas en atención primaria é unha prioridade para a Xunta de Galicia. Actualmente, a Xunta traballa na construción ou reforma dun total de 25 centros de saúde. Gran parte dos proxectos xa están en obra, licitados ou en fases previas á licitación. O conselleiro de Sanidade, Jesús Vázquez Almuiña, informou o pasado xoves ao Consello da Xunta do estado actual destas actuacións, que beneficiarán preto de 310.000 cidadáns.\nA Xunta de Galicia destina máis de 65 millóns de euros a novos proxectos e ten máis de 48.000 metros cadrados de nova construción. Cómpre sinalar que durante o pasado ano 2018 entrou en funcionamento o centro de saúde de Ares , e en 2017 finalizáronse os centros de saúde de Tui, A Valenzá-Barbadás, Pontedeva e A Capela. En total, incluíndo estes centros de saúde que xa entraron en funcionamento, a Xunta destina máis de 75 millóns de euros.\nActualmente están coas obras en execución un total de nove centros de saúde, que son os de Gondomar, Milladoiro (Ames), A Estrada, a reforma do centro de saúde da Illa de Arousa, a ampliación do Punto de Atención Continuada da Laracha, Paderne de Allariz, Pereiro de Aguiar, Salceda de Caselas e o centro de saúde e PAC de Narón.\nO Servizo Galego de Saúde continúa a traballar para poñer á disposición da cidadanía galega infraestruturas modernas, con capacidade de resolución de alto nivel de calidade e no lugar máis próximo ao paciente, como é a atención primaria. Así, xa están licitadas as obras para construír o novo centro do Saviñao e a reforma do centro de saúde de Pazos de Borbén, que serán de inicio inmediato.\nAdemais, en preparación de licitación encóntranse os novos centros de saúde de Melide, Centro Integral de Saúde (CIS) do novo Barrio da Residencia de Lugo e Bouzas (Vigo). Así como as reformas dos centros de saúde de Mugardos e As Pontes.\nPor outra banda, hai un total de seis centros pendentes da cesión de terreos que son o CIS en Lalín, o CIS de Cangas-Moaña, o centro de saúde de Moaña, o centro de saúde de Santa Lucía (en A Coruña), o de Caldas de Reis e o de Poio.\nO Sergas prevé, ademais, a ampliación do centro de saúde do Porriño, en preto de 700 metros cadrados útiles, e a construción do centro de saúde do Vinteún, en Ourense. Tamén está licitándose o proxecto do centro de saúde de Conxo (Santiago)\nPublicado por Celso Delgado a las viernes, enero 25, 2019


Un motorista morre tras chocar contra un autobús escolar en Ordes | Radiofusion - A programación das Emisoras Municipais Galegas\nUn motorista morre tras chocar contra un autobús escolar en Ordes\n25 de Setembro, 2009 - 12:00 h. | Publicada por Radio Ordes\nUn home faleceu esta mañá tras chocar a moto que conducía contra un autobús de transporte escolar na localidade coruñesa de Ordes. Segundo informou o 112, o suceso tivo lugar ás 8.34 horas desta mañá na estrada que une Ordes e A Coruña, no lugar de Merelle, cando a moto chocou contra o autobús e introduciuse debaixo deste, quedando o motorista atrapado.\nAo lugar do suceso desprazouse unha dotación de Bombeiros para liberar ao home así como efectivos do 061, que só puideron certificar a morte do motorista. No autobús viaxaban unha vintena de escolares de entre 16 e 18 anos que se dirixían ao IES Nº1 de Ordes. Ningún dos estudantes resultou ferido e puideron rematar o seu camiño a pé, xa que se atopaban a uns 500 metros do centro.\nPor outra banda, na noite de onte produciuse un atropelo na localidade coruñesa da Pobra do Caramiñal que se saldou coa morte da viandante.\nSegundo explicou a Garda Civil de tráfico da Coruña, o suceso ocorreu sobre as 21.15 horas da pasada noite no quilómetro 30,7 da estrada AC-305, cando a muller, N.R.R., de 75 anos, irrompeu na calzada e foi atropelada por un vehículo. Como consecuencia das feridas, a vítima faleceu.


Inscricións ata o 12 de maio para a xornada “Os escumosos galegos. Tendencias e innovacións”\nO vindeiro 15 de maio, a Estación de Viticultura e Enoloxía de Galicia (EVEGA), organiza as terceiras xornadas técnicas correspondentes ao ano 2017.\nHai dous anos a Evega celebrou un has xornadas sobre escumosos pero, dende aquelas, o mercado sufriu un avance importante, tanto en ca lidade como en cantidade. Facilitar o intercambio de información e coñecer os avances neste tipo de elaboraclóns xustlflcan esta xornada na que os obxectivos son:\n• A evolución do mercado de escumosos galegos nos derradeiros anos e a sil a perspectiva de futuro.\n• A potenclalidade de novos ese u m osos.\n• As características máis salientables das principais castes de uva para a elaboración de escumosos.\n• As innovaciónstécnicas na elaboración dun escumoso de calidade.\n• As posibilidades do I+D+i como fonte de innovaclóns do produto.\n• As diferenzas sensoriais dos escumosos de distintas zonas mediante un ha cata comentada.\nO evento leva por título “Os escumosos galegos. Tendencias e innovacións” e desenvolverase no salón de actos do edificio Multiusos de Arbo (Pontevedra) en xornada de mañá. No mesmo colaboran o Concello de Arbo e o Instituto Galego da Calidade Alimentaria (INGACAL).\nEstá orientado a viticultores, adegueiros, enólogos, persoal técnico de empresas vitivinícolas, de consellos reguladores, de oficinas agrarias comarcais, persoal investigador, estudantes. Con especial fincapé aos mozos/as de menos de 41 anos e os viticultores/adegueiros en activo.\nO prazo de inscrición rematará o día 12 de maio. >> Descargar programa >> Descargar folla de inscrición